**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2022. augusztus 18-i rendkívüli ülésére)

## TÁRGY: A Legfőbb Ügyészséggel kötött bérleti jogviszony megszüntetése

A Legfőbb Ügyészség Pénzügyi és Műszaki Főosztálya (székhely: 1055 Budapest, Markó utca 27.) (a továbbiakban: Bérlő) 2000. augusztus 28. napján, 2000. szeptember 01. napjával kezdődően bérleti szerződést kötött Kiskőrös Város Önkormányzatával a Kiskőrös, Petőfi Sándor tér 3. szám alatti társasház II. emeletén lévő, összesen 136 m2 hasznos alapterületű, 9 db irodahelyiség bérletére, határozatlan időre. A Bérlő az irodahelyiségeket az ügyészség rendeltetésének megfelelően, igazgatási célra használja. A bérleti szerződés 8. pontja értelmében a szerződés „a másik félhez intézett – legalább 6 hónappal korábban közölt – írásbeli nyilatkozattal felmondható”.

A Bács-Kiskun megyei főügyész 2022. július 28. napján tájékoztatta Kiskőrös Város Polgármesterét, hogy a Kiskőrösi Járási Ügyészség új elhelyezésének biztosítására 2021. november 29. napján adásvételi szerződés útján a Legfőbb Ügyészség megvásárolta a Kiskőrös, Szarvas utca 2. földszint 1. szám alatti (3137/A/20 és 3137/A/19 hrsz.) ingatlant. Az ingatlan kivitelezése és az ügyészség működéséhez szükséges felszerelése 2022. augusztus 31. napjáig befejeződik, az irodahelyiségek bérlete 2022. augusztus 31. napjával okafogyottá válik. A Bács-Kiskun megyei főügyész kérte, hogy a jelzett bérleti szerződést Kiskőrös Város Önkormányzata 2022. augusztus 31. napjával közös megegyezéssel szüntesse meg.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendeletének 27. § (2) bekezdésében foglaltak szerint az önkormányzati vagyon használati, hasznosítási jogának 1 évet meghaladó átengedéséről a Képviselő-testület dönt.

Tekintettel arra, hogy a bérleti szerződés 8. pontjának eltérően - a szerződés 6 hónapos írásos nyilatkozattal mondható fel – kívánja az ügyészség a bérleti szerződést 2022. augusztus 31. napjával közös megegyezéssel megszüntetni, a megszüntetésről Kiskőrös Város Önkormányzata Képviselő-testülete jogosult dönteni.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2022. augusztus 16.**

 **Domonyi László s.k.,**

 **polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy Kiskőrös Város Önkormányzata az önkormányzati tulajdonú, Kiskőrös, Petőfi Sándor tér 3. szám alatti társasház II. emeletén lévő, összesen 136 m2 hasznos alapterületű, 9 db irodahelyiség 2000. augusztus 28. napján határozatlan időre megkötött bérleti szerződését a Legfőbb Ügyészség Gazdasági Főigazgatóságával 2022. augusztus 31. napjával - a határozat-tervezet mellékletét képező megállapodásban foglalt feltételekkel - közös megegyezéssel megszüntesse.
2. felhatalmazza a polgármestert a határozat-tervezet mellékletét képező megállapodás megkötésére, a kapcsolódó jognyilatkozatok megtételére.

**Felelős:** polgármester

**Határidő:** 2022. augusztus 31.